CELEX: 62008CA0389
Language: el
Date: 2010-10-06 00:00:00
Title: Υπόθεση C-389/08: Απόφαση του Δικαστηρίου (τέταρτο τμήμα) της 6ης Οκτωβρίου 2010 [αίτηση του Grondwettelijk Hof (Βέλγιο) για την έκδοση προδικαστικής αποφάσεως] — Base NV, Euphony Benelux NV, Mobistar NV, Uninet International NV, T2 Belgium NV και KPN Belgium NV κατά Ministerraad [Ηλεκτρονικές επικοινωνίες — Οδηγία 2002/21/ΕΚ (οδηγία-πλαίσιο) — Άρθρα 2, στοιχείο ζ', 3 και 4 — Εθνική κανονιστική αρχή — Εθνικός νομοθέτης ενεργών ως εθνική κανονιστική αρχή — Οδηγία 2002/22/ΕΚ (οδηγία για την καθολική υπηρεσία) — Δίκτυα και υπηρεσίες — Άρθρο 12 — Υπολογισμός του κόστους των υποχρεώσεων καθολικής υπηρεσίας — Κοινωνική συνιστώσα της καθολικής υπηρεσίας — Άρθρο 13 — Χρηματοδότηση των υποχρεώσεων καθολικής υπηρεσίας — Καθορισμός της αθέμιτης επιβαρύνσεως]

4.12.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 328/2
            
         Απόφαση του Δικαστηρίου (τέταρτο τμήμα) της 6ης Οκτωβρίου 2010 [αίτηση του Grondwettelijk Hof (Βέλγιο) για την έκδοση προδικαστικής αποφάσεως] — Base NV, Euphony Benelux NV, Mobistar NV, Uninet International NV, T2 Belgium NV και KPN Belgium NV κατά Ministerraad
   (Υπόθεση C-389/08) (1)
   
   (Ηλεκτρονικές επικοινωνίες - Οδηγία 2002/21/ΕΚ (οδηγία-πλαίσιο) - Άρθρα 2, στοιχείο ζ', 3 και 4 - Εθνική κανονιστική αρχή - Εθνικός νομοθέτης ενεργών ως εθνική κανονιστική αρχή - Οδηγία 2002/22/ΕΚ (οδηγία για την καθολική υπηρεσία) - Δίκτυα και υπηρεσίες - Άρθρο 12 - Υπολογισμός του κόστους των υποχρεώσεων καθολικής υπηρεσίας - Κοινωνική συνιστώσα της καθολικής υπηρεσίας - Άρθρο 13 - Χρηματοδότηση των υποχρεώσεων καθολικής υπηρεσίας - Καθορισμός της αθέμιτης επιβαρύνσεως)
   2010/C 328/03
   Γλώσσα διαδικασίας: η ολλανδική
   
      Αιτούν δικαστήριο
   
   Grondwettelijk Hof
   
      Διάδικοι στην υπόθεση της κύριας δίκης
   
   Base NV, Euphony Benelux NV, Mobistar NV, Uninet International NV, T2 Belgium NV και KPN Belgium NV
   κατά
   Ministerraad
   
      Παρισταμένης της: Belgacom NV
   
      Αντικείμενο
   
   Αίτηση για την έκδοση προδικαστικής αποφάσεως — Grondwettelijk Hof (Βέλγιο) — Ερμηνεία του άρθρου 12 της οδηγίας 2002/22/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών (οδηγία για την «καθολική υπηρεσία») (EE L 108, σ. 51) — Υπολογισμός του κόστους των υποχρεώσεων καθολικής υπηρεσίας — Μη αξιολόγηση κατά περίπτωση
   
      Διατακτικό
   
   Το Δικαστήριο αποφασίζει:
   
               1)
            
            
               Αυτή καθ’ εαυτή η οδηγία 2002/22/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την καθολική υπηρεσία και τα δικαιώματα των χρηστών όσον αφορά δίκτυα και υπηρεσίες ηλεκτρονικών επικοινωνιών (οδηγία για την καθολική υπηρεσία), κατ’ αρχήν δεν απαγορεύει να επέμβει ο εθνικός νομοθέτης ως εθνική κανονιστική αρχή υπό την έννοια της οδηγίας 2002/21/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (οδηγία «πλαίσιο»), αρκεί, κατά την επιτέλεση της λειτουργίας αυτής, να πληροί τις προϋποθέσεις αρμοδιότητας, ανεξαρτησίας, αμεροληψίας και διαφάνειας που προβλέπουν οι εν λόγω οδηγίες και αρκεί οι αποφάσεις που λαμβάνει στο πλαίσιο της λειτουργίας αυτής να μπορούν να γίνουν το αντικείμενο αποτελεσματικών προσφυγών των ενδιαφερομένων μερών σε ανεξάρτητο όργανο, πράγμα που είναι έργο του Grondwettelijk Hof να διαπιστώσει.
            
         
               2)
            
            
               Το άρθρο 12 της οδηγίας 2002/22 δεν αποκλείει τη δυνατότητα η εθνική κανονιστική αρχή να εκτιμήσει με γενικό τρόπο και βάσει υπολογισμού του καθαρού κόστους του φορέα παροχής καθολικής υπηρεσίας που προηγουμένως ήταν ο μόνος φορέας παροχής της υπηρεσίας αυτής ότι η παροχή της εν λόγω υπηρεσίας δύναται να αποτελέσει αθέμιτη επιβάρυνση για τις επιχειρήσεις που πλέον έχουν οριστεί ως φορείς παροχής καθολικής υπηρεσίας.
            
         
               3)
            
            
               Το άρθρο 13 της οδηγίας 2002/22 αποκλείει τη δυνατότητα η εν λόγω αρχή να διαπιστώσει κατά τον ίδιο τρόπο και βάσει του ίδιου υπολογισμού ότι οι επιχειρήσεις αυτές όντως υπόκεινται σε αθέμιτη επιβάρυνση λόγω της παροχής αυτής, χωρίς να έχει προβεί σε ειδική εξέταση της καταστάσεως κάθε μιας από αυτές.
            
         
      (1)  ΕΕ C 285 της 8.11.2008.